text: 5 bøkur um djarvar gentur
text: #000000
text: Vit elska at lesa um gentur, sum tora at ganga sínar egnu leiðir. Hesar genturnar hava tað ikki altíð so lætt, tí tær eru ikki til at steðga, tá tær hava sett sær eitthvørt fyri. Og hetta er ikki altíð so lætt hjá øðrum at skilja. Tíbetur lótu tær seg ikki steðga, so gentur og dreingir í dag kunnu njóta væl av teirra dirvi og hugflogið.
text: #000001
text: Og tíbetur hava vit hópin av søgum um djarvar gentur - eisini á føroyskum. Niðanfyri finnur tú íblástur til fimm ymiskar bøkur við hópin av djørvum gentum.
text: #000002
text: Ein komandi rithøvundur bankar á dyrnar hjá frú Vigdís Finnbogadóttur og bjóðar sær sjálvari til ein drekkamunn, tí hon ætlar at skriva eina bók um fyrstu kvinnuna í heiminum, sum varð vald til forseta. Les um hesa minnisverdu kvinnu, sum droymdi um at gerast skipari, men endaði sum forseti.
text: #000003
text: Bókin ger ævintýr av nýggjum, gevur gentum íblástur við 100 søgum um kvinnuhetjur frá Elizabeth l til Serenu Williams. 60 listakvinnur úr øllum heraðshornum hava myndprýtt bókina. Framúr góð bók, sum størru børnini kunnu lesa sjálv, og sum eisini kann læra tey vaksnu eitthvørt, sum hevur týdning fyri børn í dag.
text: #000004
text: Les eisini: Hvat lesa børnini í summarfrítíðini?
text: #000005
text: Handbók fyri superhetjur (røð við 7 bókum)
text: #000006
text: Lisa trívist ikki í nýggja skúlanum. Nakrir dreingir happa hana, og hvønn dag flýggjar hon undan teimum og krógvar seg á bókasavninum. Ein dagin kemur hon fram á eina bók, ið er um, hvussu tú kanst gerast superhetja við teimum 101 kynstrunum, sum eru lýst í bókini. Kann hetta veruliga lata seg gera? Ferðmikil, spennandi og vøkur røð um eina lítla gentu, sum tekur málið í egnar hendur.
text: #000007
text: Ein so sera fitt søga um eina gentu, sum júst hevur fingið ein fínan ommuprikkutan kjóla frá ommuni, men helst vil spæla við dreingirnar í tunnuflakanum. Guðrun hevur verið og siglt við tunnuflaka, og tað heldur hon vera øgiliga spennandi. Hon skilir als ikki, at gentur ikki kunnu dálka seg líka væl sum dreingir.
text: #000009
text: Les eisini: Pápar: Lesið við børnunum
text: #000010
text: Vit troyttast ongantíð av Pippi. Í hesi útgávuni finnur tú tríggjar klassiskar myndabøkur í einari. Her hoyrir tú um Pippi í trimum væl dámdum frásøgum - tá ið hon flytur úr Villingaváli, tá ið hon roynir at finna út av, hvat ein spunkur er, og tá ið hon fær skil á bandittunum í Humlugarðinum á sín heilt egna hátt.
text: #000011
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000012